[image: http://i1.wp.com/www.theology.ac.th/wp-content/uploads/2014/09/feminism-295245_1280.png]สตรี กับ การสร้างความเข้มแข็งของชุมชน



สตรี  คือ ผู้ที่มีบทบาทที่สำคัญต่อการพัฒนาประเทศในแทบทุกด้าน  อีกทั้งยังต้องแบกรับภาระงานบ้าน  ดูแลบุตร จัดหาอาหาร  ดูแลสุขภาพของสมาชิกภายในครอบครัว  เมื่อเกิดการเจ็บป่วย สตรีเป็นผู้ให้ความรักและความอบอุ่นแก่บุตร  ขัดเกลา สั่งสอน รวมถึงการปลูกฝังจิตสำนึกในการอนุรักษ์สิ่งแวดล้อมให้กับคนในครอบครัว  ในอดีตจะมีค่านิยมของคนไทยว่าสตรีจะต้องอยู่กับเหย้ากับกับเรือน  แต่สำหรับในปัจจุบันค่านิยมเหล่านั้นได้เปลี่ยนไป สตรีกับบุรุษมีความเสมอภาคกัน แม้ว่าสังคมจะหมุนเปลี่ยนไปตามกาลเวลา แต่กิจกรรมและบทบาทของสตรีในแต่ละด้านยังคงมีความสำคัญเสมอมา สตรีเป็น ผู้มีความสำคัญต่อการพัฒนาประเทศ เพราะพลังของสตรีมีถึงครึ่งหนึ่งของพลังมนุษย์ทั้งโลก แต่ได้ถูกละเลยในการนำศักยภาพที่มีอยู่ของสตรีมาให้เป็นประโยชน์  ซึ่งครั้งหนึ่งสตรีพยายามที่จะยกระดับเรื่องสิทธิและความเสมอภาค เพื่อแสดงออกถึงบทบาทและศักยภาพของสตรี  ได้เข้ามามีส่วนร่วมในการสร้างและเสนอแนะแนวทางในการสร้างความเจริญให้กับสังคมและประเทศชาติ ศักยภาพในการพัฒนาตนเอง  ดังนั้น  บทบาทของสตรีจะสามารถสร้างความเข้มแข็งให้กับชุมชนได้ สามารถพิจารณาได้จากพัฒนาการ ดังต่อไปนี้
[image: http://www.kanzuksa.com/images/advertise/banner_knowledge.gif]ประการที่หนึ่ง  สตรีกับความสัมพันธ์ครอบครัว การเริ่มต้นพัฒนาสตรีให้มีคุณภาพควรจะมีการกำหนดบทบาทและการพัฒนาด้านศักยภาพ ในด้านต่างๆดังนี้  
                    ด้านแรก   ให้ความสำคัญในเรื่อง   
                    ของการศึกษา  เพราะการศึกษาถือ
                    ได้ว่าเป็นจุดเริ่มต้นของการพัฒนา  
                     สตรีทุกคนจึงจำเป็นที่จะต้องศึกษา
                    เรียนรู้อยู่ตลอดเวลาเพื่อยกระดับให้
                    ตนเองมีความรู้  ความสามารถ           
                    เท่าเทียมกับผู้อื่น
[image: http://images.thaiza.com/26/26_20160418161111..jpg]     		ด้านที่สอง เป็นเรื่องของสุขภาพ 
                   อนามัยที่ดีของสตรี ก็ถือเป็นเรื่องที่
                   สำคัญอีกเรื่องหนึ่งที่ส่งผลให้สตรีมี
กำลังกายกำลังใจที่สมบูรณ์ แข็งแรงและมีภูมิต้านทานภูมิคุ้มกันที่ดีต่อการดำรงชีวิตร่วมกับ
[image: http://www.manager.co.th/asp-bin/Image.aspx?ID=1064689]คนอื่นๆ 
     		     ด้านที่สาม  เป็นเรื่องของการ
                       ประกอบอาชีพและรายได้  
                       ในสังคมปัจจุบันถือได้ว่าเงิน 
เป็นสิ่งสำคัญที่สุดในการดำเนินชีวิต
[image: http://www.otopcddtak.com/wp-content/uploads/2015/06/002.jpg]  ด้านที่สี่  ด้านสิ่งแวดล้อมในการดำรงชีวิตของสตรีย่อมมีความเกี่ยวข้องกับสิ่งแวดล้อม  ดังนั้นสตรีจึงต้องมีวิธีการ  ในการจัดการสิ่งแวดล้อมที่ดี ซึ่งหากในพื้นที่ๆสตรีและครอบครัวอยู่เต็มไปด้วยยาเสพติดอาชญากรรมโรคติดต่อ  ฯลฯ  สตรีและครอบครัวของตนเองก็จะอยู่อย่างไม่สงบสุข
    


[image: http://midnightuniv.org/wp-content/uploads/2012/09/femalelabor1.jpeg]                 ด้านที่ห้า  ด้านการเมืองการ
                ปกครอง สตรีจะต้องมีบทบาทในการ
                เข้าร่วมต่อกระบวนการเคลื่อนไหว
                ต่างๆ  อาทิ  การร่วมเดินขบวนการ
ต่อต้านนโยบายของรัฐต่างๆ รวมไปถึง      กระบวนการเรียกร้องต่างๆ  ดังที่เห็นในปัจจุบัน
ประการที่สอง  การสร้างพลังและเครือข่ายสตรี  ปัจจุบันสตรีมีโอกาสเข้ามามีส่วนร่วมในชุมชนโดยเฉพาะการรวมตัวกันเองในกลุ่มสตรีด้วยกัน เช่น  กลุ่มสตรีอาสาสมัคร 
กลุ่มอาชีพสตรี กลุ่มสตรีผู้อนุรักษ์ สิ่งแวดล้อม กพสม. กพสต. กพสจ.  เป็นต้น  ส่งผลให้สตรีมีความรู้ความเข้าใจในเรื่องของการเป็นบุคคลที่มีจิตสำนึกสาธารณะและก่อให้การพัฒนาที่ยั่งยืนสู่ความเป็นชุมชน
[image: http://www.thaihealth.or.th/data/content/23526/resize/23526_thaihealth_adfhjptxy789.jpg]ประการที่สาม  การสร้างภาวะผู้นำสู่การเสริมสร้างความเข้มแข็งของชุมชน การที่สตรีมีภาวะผู้นำในการเข้าร่วมบริหารจัดการกับกลุ่มองค์กร ที่มีการผสมผสานในมิติชายหญิง  เพื่อสร้างความเข้มแข็งโดยการมองกิจกรรมที่ปฏิบัติ คือ  หากสตรีได้รับข่าวสารที่ดี  ทันสมัย  จะช่วยให้ผู้นำชุมชนที่เป็นสตรีได้ใช้ประโยชน์ในการรู้สภาพปัญหาสาเหตุของปัญหา โดยเฉพาะข้อมูล  จปฐ.  และ  กชช.2 ค สตรีมีโอกาสเข้าร่วมตั้งแต่การจัดเก็บและนำข้อมูลมาใช้ซึ่งปัจจุบันทุก อบต.  จะมีข้อมูลเหล่านี้  เป็นข้อมูลพื้นฐานในการพัฒนาในด้านต่าง ๆ ของคนในชุมชน 

